CELEX: 32019D1991
Language: bg
Date: 2019-11-28 00:00:00
Title: Решение (ОВППС) 2019/1991 на Комитета по Политика и Сигурност от 28 ноември 2019 година за назначаване на ръководителя на мисията на Европейския съюз в областта на върховенството на закона в КосовоТова название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово. (EULEX KOSOVO) (EULEX KOSOVO/2/2019)

29.11.2019   
               
               
                  BG
               
               
                  Официален вестник на Европейския съюз
               
               
                  L 308/105
               
            
         РЕШЕНИЕ (ОВППС) 2019/1991 НА КОМИТЕТА ПО ПОЛИТИКА И СИГУРНОСТ
         от 28 ноември 2019 година
         за назначаване на ръководителя на мисията на Европейския съюз в областта на върховенството на закона в Косово (*1) (EULEX KOSOVO) (EULEX KOSOVO/2/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово, EULEX KOSOVO (1), и по-специално член 12, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     Съгласно член 12, параграф 2 от Съвместно действие 2008/124/ОВППС Комитетът по политика и сигурност (КПС) е оправомощен, в съответствие с член 38, трета алинея от Договора, да взема необходимите решения с цел упражняване на политически контрол и стратегическо ръководство на мисията на Европейския съюз в областта на върховенството на закона в Косово (EULEX KOSOVO), включително решението за назначаване на ръководител на мисията.
                  
               
                     (2)
                  
                  
                     На 8 юни 2018 г. Съветът прие Решение (ОВППС) 2018/856 (2) за изменение на Съвместно действие 2008/124/ОВППС и за удължаване на срока на EULEX KOSOVO до 14 юни 2020 г.
                  
               
                     (3)
                  
                  
                     На 29 май 2019 г. КПС прие Решение (ОВППС) 2019/908 (3), с което мандатът на г-жа Alexandra PAPADOPOULOU като ръководител на мисията EULEX KOSOVO беше удължен за периода от 15 юни 2019 г. до 31 декември 2019 г., с разбирането, че това е временно продължаване на мандата до назначаването на нов ръководител на мисията.
                  
               
                     (4)
                  
                  
                     На 6 ноември 2019 г. върховният представител на Съюза по въпросите на външните работи и политиката на сигурност предложи г-н Lars-Gunnar WIGEMARK да бъде назначен за ръководител на мисията EULEX KOSOVO от 1 декември 2019 г. до 14 юни 2020 г.
                  
               
                     (5)
                  
                  
                     Поради това Решение (ОВППС) 2019/908 следва да бъде отменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Lars-Gunnar WIGEMARK се назначава за ръководител на мисията на Европейския съюз в областта на върховенството на закона в Косово (EULEX KOSOVO) за периода от 1 декември 2019 г. до 14 юни 2020 г.
         
         
            Член 2
            Решение (ОВППС) 2019/908 се отменя.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 28 ноември 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (*1)  Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.
         
            (1)  OВ L 42, 16.2.2008 г., стp. 92.
         
            (2)  Решение (ОВППС) 2018/856 на Съвета от 8 юни 2018 г. за изменение на Съвместно действие 2008/124/ОВППС относно мисията на Европейския съюз в областта на върховенството на закона в Косово (EULEX KOSOVO) (OВ L 146, 11.6.2018 г., стp. 5).
         
            (3)  Решение (ОВППС) 2019/908 на Комитета по политика и сигурност от 29 май 2019 г. за удължаване на мандата на ръководителя на мисията на Европейския съюз в областта на върховенството на закона в Косово (EULEX KOSOVO) (EULEX KOSOVO/1/2019) (OВ L 145, 4.6.2019 г., стp. 19).